
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 22P/37/2024 3824201812 22. 08. 2024 JUDr. Michaela Bebjaková ECLI:SK:OSPD:2024:3824201812.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Michaelou Bebjakovou, v právnej veci navrhovateľky: A. B., nar. XX.XX.XXXX, trvale bytom C. D. XXX, E. F. D., štátna občianka SR, právne zastúpenej: Mgr. Juraj Šimuny, advokát so sídlom Nám. M. R. Štefánika 30/33, Topoľčany a druhého z manželov: C. B., nar. XX.XX.XXXX, trvale bytom C. D. XXX, E. F. D., štátny občan SR, právne zastúpeného: JUDr. Jozef Námešný, advokát so sídlom Nábr. sv. Cyrila 47, Prievidza, v konaní o návrhu na rozvod manželstva a úpravu práv a povinností k maloletým deťom: G. B., nar. XX.XX.XXXX a H. B., nar. XX.XX.XXXX, v konaní zastúpené kolíznym opatrovníkom Úradom práce, sociálnych vecí a rodiny Partizánske, takto rozhodol: I. Súd manželstvo navrhovateľky A. B., I. I., nar. XX.XX.XXXX v J., štátnej občianky SR a druhého z manželov C. B., nar. XX.XX.XXXX v J., štátneho občana SR, uzatvorené dňa XX.XX.XXXX v E. F. D., zapísané v knihe manželstiev G. K. E. F. D., vo zväzku XX, ročník XXXX, na strane XX, pod poradovým číslom X, r o z v á d z a. II. Súd schvaľuje dohodu rodičov nasledovného znenia: "Maloleté deti G. B., nar. XX.XX.XXXX a H. B., nar. XX.XX.XXXX s a, na čas po rozvode, z v e r u j ú do osobnej starostlivosti otca maloletých detí, pričom obaja rodičia sú oprávnení a povinní maloleté deti zastupovať a spravovať ich majetok v bežných veciach. Matka maloletých detí s a z a v ä z u j e, s účinnosťou od právoplatnosti tohto rozsudku, prispievať na výživu maloletého G. B., nar. XX.XX.XXXX sumou vo výške 150 eur mesačne a na výživu maloletého H. B., nar. XX.XX.XXXX sumou vo výške 100 eur mesačne, a to vždy do 15. dňa v mesiaci vopred, k rukám otca maloletých detí. Matka maloletých detí j e o p r á v n e n á stretávať sa s maloletými deťmi každý párny kalendárny týždeň v roku od piatka od 15:00 hod. do nedele do 16:00 hod. a každý nepárny kalendárny týždeň v roku v utorok od 16:00 hod. do stredy do 16.00 hod.. Počas letných, jarných prázdnin a vianočných sviatkov sa uplatní nasledovná špecifická úprava stretávania matky s maloletými deťmi s tým, že počas špecifickej úpravy sa bežná úprava stretávania neuplatní: V období od 01.07. do 31.08. je matka maloletých detí oprávnená stretávať sa s maloletými deťmi každý kalendárny rok od 01.07. od 10:00 hod. do 15.07. do 12:00 hod. a od 01.08. od 10:00 hod. do 15.08. do 12:00 hod.. Počas vianočných sviatkov je matka maloletých detí oprávnená stretávať sa s maloletými deťmi každý párny kalendárny rok od dňa 23.12. od 10:00 hod. do 25.12. do 18:00 hod. a každý nepárny kalendárny rok od dňa 25.12. od 10:00 hod. do 27.12. do 18:00 hod..
Počas jarných prázdnin je matka maloletých detí oprávnená stretávať sa s mal. deťmi každý párny kalendárny rok od piatku bezprostredne predchádzajúceho vyhláseným jarným prázdninám od 15:00 hod. do posledného dňa vyhlásených prázdnin do 16:00 hod.. Otec maloletých detí s a z a v ä z u j e maloleté deti na stretnutie s matkou riadne pripraviť a matke maloleté deti odovzdať v mieste bydliska maloletých detí, kam ich matka v stanovenú dobu privedie späť." III.
Žiaden z účastníkov n e m á
právo na náhradu trov konania. odôvodnenie:
1. Dňa 02.04.2024 bol súdu doručený návrh navrhovateľky na rozvod manželstva s druhým z manželov a úpravu práv a povinností k maloletým deťom po rozvode manželstva. 2. Podľa § 2 odsek 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Podľa § 2 odsek 2 Civilného mimosporového poriadku, na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len "účastník") a konanie podľa tohto zákona, ak z povahy veci nevyplýva inak. 3. Podľa § 221 písmeno a) Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. Navrhovateľka, jej právny zástupca, druhý z manželov, jeho právny zástupca a kolízna opatrovníčka sa po vyhlásení rozsudku na pojednávaní konanom dňa 22.08.2024 vzdali práva podať odvolanie. Poučenie: Proti tomuto rozsudku možno podať odvolanie do 15 dní odo dňa jeho doručenia prostredníctvom Okresného súdu Prievidza na Krajský súd v Žiline. Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky,
b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Vzhľadom k tomu, že účastníci sa po vyhlásení rozsudku na pojednávaní vzdali práva podať opravný prostriedok (§ 368 C.s.p.), nie je možné proti tomuto rozsudku podať odvolanie. Manžel, ktorý prijal pri uzavretí manželstva priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

